Пропозиције 2020-2021

* Члан 4. додаје се став 4 који гласи:

„Сви клубови учесници Премијер лиге БиХ из Републике Српске, као и клубови Прве и Друге лиге РС, обавезни су учествовати у Купу РС. Одустајањем или неиграњем Куп утакмице клуб ће се казнити новчаном казном у износу од 1500,00 КМ.“

* Члан 8. став 1 мијења се и гласи :

„Првопласирана екипа Друге лиге РС у мушкој конкуренцији, ДИРЕКТНО улази у Прву лигу Републике Српске. Првопласирана екипа Друге лиге у женској конкуренцији ДИРЕКТНО улази у Прву лигу. Уколико првопласирана екипа одустане од права уласка у Прву лигу РС, УО РС РС ће донијети одлуку о евентуалном учеснику Прве лиге. У женској конкуренцији ниједна екипа не напушта Прву лигу,у мушкој конкуренцији једна последње пласирана екипе напушта лигу.“

* Члан 9. став 1 мијења се и гласи:

„Уколико је нека екипа одустала или искључена из такмичења, њени резултати се бришу те губи статус члана лиге у којој се такмичила. Даљу одлуку ће донијети управни одбор РС РС. Екипа којој буду регистроване 2 утакмице СЛ. резултатом 10: 0, искључује из даљег такмичења. Екипи која је одиграла преко 51% утакмица у току сезоне и која је због објективних разолога избачена из система такмичења, њени резултати се не бришу те се све утакмице које је требала одиграти до краја првенства, региструју службеним резултатом 10: 0.

* Члан 9 став 2 мијења се и гласи:

„Екипа која напусти било које такмичење на нивоу РС РС и РС БиХ у току сезоне нема право 3 наредне такмичарске сезоне да се пласира у виши ранг такмичења.“

* Члан 9. став 3 додаје се и гласи:

„Ако је у лигама РС РС одиграно преко 51% утакмица у такмичарској сезони, а дошло до вандредне ситуације на нивоу РС и БиХ, такмичарска сезона се прекида и у обзир се узима затечено стање на табели.“

* Члан 10. став 12 мијења се и гласи:

„Руководи такмичењем Прве и Других лига РС, Купу Републике Српске“

* Члан 13 став 4 тачка 9 мијења се и гласи :

„И / На клупама сједе резервни играчи у спортској опреми и највише 4 Службена лица са одговарајућим ознакама (А,Б,Ц, и Д) и сви су уписани у записник са утакмице“

* Члан 15. став 1. мијења се и гласи:

„Утакмице се могу заказивати у терминима од 12, оо до 20 часова суботом, и од 12, оо до 18, оо недељом. Утакмице се могу играти и петком у термину од 16, оо до 20,оо часова али само уз писмену сагласност гостујуће екипе која се доставља Комесару. „

* Члан 15. додаје се став 2 и гласи :

„У посебним ситуацијама утакмице се могу играти и мимо овог оквира уз писмену сагласност (телефакс, е- маил) гостујуће екипе и Комесара такмичења.“

* Члан 15 став 2 постаје став 3.
* Члан 16. став 2 мијења се и гласи:

„У случају истих боја, предност има домаћа екипа ако је обавијестила госте о боји својих дресова у противном предност има гостујућа екипа за избор боје дресова. Подмајице и хеланке морају бити исте боје дреса у ком играч наступа.“

* Члан 22. став 2 мијења се и гласи:

„Канцеларија РС РС и регистрациона комисија РС РС је дужна на званичном сајту РС РС објавити списак лиценцираних играча као и резултате прелазног рока.“

* Члан 24. став 1 брише се
* Члан 24 став 2 мијења се и гласи:

„Домаћин је обавезан да најкасније 72 часова прије почетка утакмице пошаље телеграм или е-маил гостујућој екипи, службеним лицима, Комесару и матичном удружењу судија. У телеграму-Е-маил се наводи: датум, вријеме, дворана (игралиште) и боја дресова у којима ће играти. Ако телеграм-Е-маил није послан,клуб домаћин ће бити ​​кажњен са 300,00 КМ за сваки непослани телеграм-Е-маил.“

* Члан 24.став 5 мијења се и гласи:

„Ако омашком термин не буде у делегирању објављен, клуб домаћин је обавезан да о томе обавијести Комесара, противничку екипу и службена лица, најкасније 72 сата прије одигравања утакмице.“

* Члан 24. став 2 постаје став 1, став 3 постаје став 2, став 4 постаје став 3, став 5 постаје став 4.
* Члан 28. став 1 мијења се и гласи:

„У дворани је забрањено, конзумирање алкохолних пића и уношење тврдих предмета, погодних за бацање на терен. Клуб који не испуни ове одредбе, казнит ће се са 500,00 КМ.“

* Члан 30. став 1 мијењаа се и гласи:

„Клуб домаћин је обавезан да снима утакмице. Клуб домаћин је обавезан гостујућој екипи омогућити снимање утакмице као и ТВ станицама, уколико су снимање најавили најмање 24 часа прије утакмице.“

* Члан 30. став 2 мијења се и гласи:

„Клуб домаћин је обавезан да утакмицу објави на „youtube“ каналу Рукометног савеза Републике Српске 48 часа након утакмице.“

* Члан 30. став 3 додаје си и гласи:

„Сви клубови су дужни обезбиједити или организовати праћење утакмице путем Live Stream/ing – а на некој од друштвених мрежа (Facebook, Yоu тubе…)“

* Члан 30. став 3 постаје став 4.
* Члан 35. став 3 додаје се и гласи:

„Ако клуб неизвршити уплату свих дуговања према РС РС до краја мјесеца Јула текуће године, клуб нема право наступа у лигама РС РС и Премијер лиги за наредну сезону. „

* Члан 35.став 3 постаје став 4.
* Члан 36. став 3 мијења се и гласи :

„Уколико за неко лице изузеће оправдано затражи најмање три клуба из лиге, исти ће аутоматски бити ​​скинут са листе те лиге за текућу сезону.“

* Члан 40. став 4 мијења се и гласи:

„Уплате трошкова службених лица на утакмици, домаћин је дужан уплатити на жиро рачуне сужбених лица. Више наплаћени износ је дужан вратити клубу од кога је извршио наплату доказ о уплати (потврду) доставити Комесару“

* Члан 44. став 1 додаје се и гласи:

„Службени представници клубова на утакмици записник потписују прије а додатак записника обавезно потписују послије одигране утакмице.“

* Члан 44. став 1 постаје став 2 , став 2 постаје став 3, став 3 постаје став 4.
* Члан 44. став 3 мијења се и гласи:

„Ако је било неких проблема дужни су то унијети у записник, или у додатак записника. Ово је обавеза делегата утакмице као и представника екипа и одмах доставити Комесару, а оригинал послати први наредни радни дан.„

* Члан 45. став 1 мијења се и гласи :

„У случају да један или више играча или службених лица буду дисквалификовани или дисквалификовани са писаном пријавом (Плави картон), судије и делегат су дужни да се опишу детаљно у ​​допуни записника са утакмице, делегат је још обавезан да одмах након утакмице узме изјаве и исте прикључи своме извјештају са утакмице и одмах пошаље комесару електронским путем (ЈПГ, е-маил) а оригиналне документе достави први наредни радни дан, као и да достави такмичарске књижице ових лица ако се против истих подноси пријава. Изузимају се играчи који су дисквалификовани због трећег искључења на 2 минута“

* Члан 45. став 3 мијења се и гласи :

„Уколико су потребне изјаве свједока и слично а у вези са неким ванредним догађајем, делегат је обавезан да се на лицу мјеста прикупи и достави уз извјештај Комесару одмах електронским путем (ЈПГ, е-маил) а оригиналне документе достави први наредни радни дан. Ако играч или званично лице екипе не напише изјаву одмах како то траже ове Пропозиције, клуб ће се казнити са 300 КМ.“

* Члан 47. став 6 мијења се и гласи:

„За намјерно уништење или крађу записника клуб-кривац ће се казнити са 500 КМ и одузимањем 6 бодова.“

* Члан 48. став 1 мијења се и гласи:

„На одиграну утакмицу клуб има право ЖАЛБЕ. Жалба се најављује искључиво преко званичног представника клуба прије потписивања додатног записника.“

* Члан 49. став 1 мијења се и гласи:

„Најављена жалба повлачи уплату на жалбу у износу од 200 КМ, осим у случају ЖАЛБЕ прије утакмице на уписане играче. Уплата се врши на жиро рачун РС РС први наредни радни дан.“

* Члан 49. став 2 брише се.
* Члан 50. став 1 мијења се и гласи:

„Комесар је обавезан да по свим поднијетим жалбама донесе ријешење-одлуку у року од 7 дана почев од дана пријема образложења жалбе. „

* Члан 50. став 2 додаје се и гласи:

„Овај рок може бити продужен у изузетним случајевима ради прикупљања доказа.“

* Члан 51. став 1 мијења се и гласи:

„На рјешење-одлуку Комесара, незадовољна страна има право ЖАЛБЕ Такмичарској комисији РС РС, чија је одлука коначна, осим у случају заштите законитости када коначну одлуку доноси Управни одбор РС РС.“

* Члан 53. став 1 мијења се и гласи:

„Делегат је одмах обавезан послије одигране утакмице из мјеста одигравања КОМЕСАРУ електронским путем (ЈПГ, е-маил) ДОСТАВИТИ записник и додатни извјештај а оригиналне документе први наредни радни дан поштом,“

* Члан 53. став 2 мијења се и гласи:

„За утакмице Мушке лиге да достави записник на :

Адресу комесара Врховац Александар, Кајмакчаланска 9, 78000 Бања Лука.

* Члан 53. став 3 мијења се и гласи :

„За утакмице Женске лиге да достави записник на

Адресу комесара Анушић Зорана, Миле Рајлића 30, 79101, Приједор“

* Члан 54. став 1 мијења се и гласи :

„Делегат је обавезан да записник и извјештај са одигране утакмице достави Комесару поштом препоручено први радни дан након одигране утакмице.“

* Члан 54. став 3 мијења се и гласи:

„Ако делегат-контролор НЕ изврши неку од обавеза из члана 53.и 54 бит ће кажњен са 1(један) мјесец забране обављања дужности делегата или контролора. У поновљеном случају скида се са листе Прве лиге а даљу одлуку донијет ће УО РС РС.“